Alaj mi je večeras po volji / Ja i ti i ljubav naša
Alaj mi je večeras po volji / Ja i ti i ljubav naša šesta je singl ploča sarajevske progresivne rok grupe Teška industrija. Objavljena je 1977. godine u izdanju zagrebačke diskografske kuće Jugoton. Na A-strani je narodna pjesma "Alaj mi je večeras po volji" čiju rok adaptaciju su uradili Gabor Lenđel i Ranko Boban. Na B-strani je rok pjesma "Ja i ti i ljubav naša" za koju je muziku i aranžmane napisao nekadašnji vođa ovog muzičkog sastava Lenđel, a tekst pjevač Goran Kovačević. U obje pjesme posebno su se istakli Vedad Hadžiabdić na električnoj gitari, uz čvrstu i kvalitetnu pratnju Aleksandra Kostića na bas-gitari i Muniba Zoranića na bubnjevima. Ovo je prva singl ploča grupe Teška industrija s novim pjevačem Kovačevićem nakon odlaska Seida Memića Vajte. Fotografiju i dizajn za omot uradio je Ivan Ivezić, a producent je bio Nikola Borota-Radovan.